Les activitats organitzades per Turisme per donar suport al sector turístic i hostaler comencen hui amb la primera visita teatralitzada de la Ruta del Greal
17 de juliol 2020

![Imagen 1](/media/jwspddom/60_mini_visita_teatralizada_grial.jpg)

La delegació de Turisme, en col·laboració amb el Patronat Provincial de Turisme i la Confraria de la Puríssima Sang del Nostre Senyor Jesucrist, va presentar esta mateixa setmana [una varietat d'activitats i tallers per donar suport al sector del turisme i l'hostaleria ​](/es-es/actualidad/Paginas/Turismo-presenta-actividades-y-talleres-para-apoyar-al-sector-turístico-y-hostelero-durante-la-temporada-estival.aspx)del municipi durant la temporada estival.

  

La primera de les propostes serà una visita guiada teatralitzada gratuïta de la Ruta del Greal a Sagunt esta vesprada i que partirà des de l'oficina de Turisme de la plaça Cronista Chabret a les 20 hores. Per poder disfrutar d'esta activitat, que es repetirà el dijous 23 de juliol i el 9, 16, 23 i 30 d'agost, caldrà reservar plaça telefonant al 697 855 527, al 96 265 58 59 o a través del correu electrònic [saguntesviu@gmail.com](mailto:saguntesviu@gmail.com).

  

Les activitats i tallers organitzats per a la temporada estival estan relacionades amb productes turístics del municipi i oferixen diferents rutes com la ruta del patrimoni industrial, la ruta teatralitzada del Greal de hui o la ruta amb tren al Grau Vell. També inclou tallers romans i una gimcana per al públic familiar i una visita amb el tren turístic per conéixer la ciutat.

  

La delegada de Turisme va explicar que estes activitats i tallers comencen a partir de les diferents reunions que durant esta pandèmia i el confinament ha mantingut amb el Fòrum d'Hostaleria, SICTED i el Consell Assessor de Turisme. A més, va emfatitzar que l'administració, ara més que mai, ha d'estar per a totes les persones del sector turístic.

![](/media/id5lpy3i/60_c_visita_teatralizada_grial.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/les-activitats-organitzades-per-turisme-per-donar-suport-al-sector-turistic-i-hostaler-comencen-hui-amb-la-primera-visita-teatralitzada-de-la-ruta-del-greal/ "Facebook")
*   [](http://twitter.com/share?url=https://aytosagunto.es/va/actualitat/les-activitats-organitzades-per-turisme-per-donar-suport-al-sector-turistic-i-hostaler-comencen-hui-amb-la-primera-visita-teatralitzada-de-la-ruta-del-greal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-activitats-organitzades-per-turisme-per-donar-suport-al-sector-turistic-i-hostaler-comencen-hui-amb-la-primera-visita-teatralitzada-de-la-ruta-del-greal/ "Linked In")
*   [](mailto:?body=https://aytosagunto.es/va/actualitat/les-activitats-organitzades-per-turisme-per-donar-suport-al-sector-turistic-i-hostaler-comencen-hui-amb-la-primera-visita-teatralitzada-de-la-ruta-del-greal/)